### | | | | --- | --- | | | | | --- | | **Byråd** 24. april 2017 Sagsnr. 710-2016-14953 Dok.nr. 710-2017-101261 Sagsbehandler DPHHJE | | 61.                 Anlægsbevilling - Realisering af Masterplan for Dommerparken i Hammel - Åbent

###

|  |  |
| --- | --- |
| Tidl. politisk behandling | BY, 15.12.15, pkt. 176 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage
stilling til frigivelse af en anlægsbevilling til den resterende finansiering
af etape 0 og igangsætning af etape 1 i masterplanen for Dommerparken i Hammel.
Formålet med bevillingen er at videreføre omdannelsen af et overflødiggjort
erhvervsområde til et mere boligegnet byområde og at klargøre området til det
kommende plejecenterbyggeri.

Byrådet godkendte 24. juni 2014 ”Program
for områdefornyelse af den centrale del af Hammel” og ”Masterplan for
byomdannelsesområdet i Hammel”. Byomdannelsesområdet er efterfølgende blevet
navngivet Dommerparken. Den fysiske gennemførelse af områdefornyelsesprojektet
løber i fem år fra primo august 2014 til ultimo juni 2019.

Realiseringen af masterplanen for
Dommerparken er opdelt i seks etaper. De tre første etaper, 0A, 0B og [adresse],
indebærer, at byomdannelsesområdet klargøres ved etablering af udvalgte grønne
områder og rekreative forbindelser gennem området. Der er afsat rådighedsbeløb
til realisering af etaperne 0A, 0B og 0C i budgetårene 2015-2016. Etape 1
omfatter klargøring af området omkring det nye plejecenter og byggefelterne
mellem Anbækvej og plejecenterbyggeri i løbet af budgetårene 2017-2018.

Teknik og Kultur søger om en
anlægsbevilling på i alt netto 8,4 mio. kr. til færdiggørelse af etape 0A, 0B
og 0C og opstart af etape 1. Etapeopdelingen fremgår af vedlagte kort.

**VURDERING**

Etaperne
0A, 0B og 0C omfatter indledende klargøring af grønne områder i Dommerparken,
herunder nedrivning af bygninger og oprensning af arealer samt gennemførelse af
midlertidige aktiviteter. Etape 1 omfatter klargøring af slagterigrunden med
nedrivning og oprensning o.l. samt gennemførelse af detailprojektering og udbud
af rådgivnings- og anlægsopgaver mv.

Realiseringen
af omhandlende etaper er muliggjort gennem vedtagelse af lokalplan nr. 368.
Lokalplanen udstikker samtidigt de overordnede rammer for områdets indretning,
anvendelse og udformning.

Realiseringen
af omhandlende etaper har sammenhæng med det foranstående plejecenterbyggeri,
idet nærværende anlægsbevilling muliggør at plejecentergrunden klargøres, at
der etableres vej- og stiadgang til plejecentret samt at området gøres egnet
til boligbebyggelse gennem etablering af grønne områder og bufferzone mod
nærliggende erhvervsejendomme.

Tidsplanen for realisering af
masterplanen for Dommerparken er koordineret med tidsplanen for etablering af
det kommende plejecenter, der skal opføres centralt i området. Plejecenter og
klargøring af etape 1 forventes afsluttet medio 2019.

Med henblik på at overholde denne
tidsplan skal arbejdet med klargøring af området påbegyndes snarest muligt,
hvorfor der nu søges en anlægsbevilling til formålet.

Der
indgår ikke udgifter til ejendomserhvervelserne i bevillingen, idet disse
finansieres over jordforsyningen.

**ØKONOMI**

I 2016 er der afsat et
rådighedsbeløb på 2,1 mio. kr. til ”Nedrivning og forberedende arbejder i
Dommerparken i Hammel” samt et rådighedsbeløb til indtægter vedr. statsrefusion
på 1 mio. kr. Disse rådighedsbeløb søges overført til 2017 i forbindelse med
sagen vedrørende overførsel af rådighedsbeløb fra 2016 til 2017 på anlæg.

Herudover er der i 2017 afsat
rådighedsbeløb på 8,3 mio. kr. til ”Nedrivning og forberedende arbejder i
Dommerparken i Hammel” samt et rådighedsbeløb til indtægter vedr. statsrefusion
på 1 mio. kr.

De budgetterede bruttoudgifter er
dermed 10,4 mio. kr. og bruttoindtægter på 2,0 mio. kr.

Teknik og Kultur foreslår, at der
gives en anlægsbevilling på 10,4 mio. kr. til
udgifter til klargøring og udvikling af Dommerparken i Hammel og en
anlægsbevilling på 2,0 mio. kr. til indtægter fra statsrefusion.

Beløbet vil blive anvendt som
angivet nedenfor.

|  |  |
| --- | --- |
| **Projekt** | **Kr.** |
| Projektstyring, formidling og udbud | 1.400.000 |
| Oprensning af jordforurening (tidl. slagterigrund) | 500.000 |
| Nedrivning bygninger på [adresse] og Fabriksvej 6 (tidl. slagterigrund) | 2.000.000 |
| Skitsering, projektering og myndighedsbehandling | 2.000.000 |
| Anlægsarbejder (klargøring af forsyningsledninger, samt delvis etablering af veje, stier og grønne områder) | 4.500.000 |
| **I alt** | **10.400.000** |
| **Statsrefusion** | **-2.000.000** |
| **I alt** | **8.400.000** |

Beløbene er skønsmæssigt angivet,
og der må forventes afvigelser i fordelingen af de enkelte poster.

**INDDRAGELSE**

Der har i forbindelse med
masterplanens udarbejdelse og politiske vedtagelse været borgerinddragelse i
form af borgermøder, individuelle møder med lodsejere, samt borgerarrangementer
i området.

I forbindelse med planlægning af
midlertidige aktiviteter har der været dialog og samarbejde med bl.a. ungdomsskolen
og [adresse].

**INDSTILLING**

Kommunaldirektøren indstiller til
Byrådet:

1. At der
godkendes en anlægsbevilling til udgifter på 10,4 mio. kr. til gennemførelse af
etape 1 i [adresse] i Hammel, samt indtægtsbevilling på -2,0 mio. kr.

2. At
udgifter og indtægter finansieres af de afsatte rådighedsbeløb i 2016 og 2017.

**BESLUTNING**

***Teknik- og Miljøudvalget, 6. april 2017:***

Fraværende:Ingen

Indstilles godkendt.

***Økonomiudvalget, 18. april 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Kort over etape 0 og 1 i [adresse] 710-2017-74870 |
| Tids- og procesplan for realisering af Masterplan for Dommerparken i Hammel | 710-2017-85788 |